b'\n_START_ARTICLE_\n118401 LINEAR\n_START_SECTION_\nOdkritje\n_START_PARAGRAPH_\nOdkrit je bil 7. septembra 1999 v programu LINEAR v Socorru, Nova Mehika, ZDA. Zna\xc4\x8dilnosti kometa so opazili 26. novembra 2005 Henry H. Hsieh in David C. Jewitt v projektu Hawaii Trails, ki se je izvajal na Observatoriju Gemini na gori Mauna Kea. Odkritje je potrdila tudi Univerza na Havajih v letu 2005.\n_START_SECTION_\nLastnosti\n_START_PARAGRAPH_\nNa osnovi absolutne magnitude so ocenili, da ima asteroid/komet premer okoli 6 km . Kometi v glavnem asteroidnem pasu imajo skoraj kro\xc5\xbene tirnice (majhna izsrednost). Ker komet 176P/LINEAR lahko tvori komo, ga verjetno sestavlja precej vode._NEWLINE_Ostali kometi, ki jih obravnavamo tudi kot asteroide so \xc5\xa1e 2060 Hiron (95P/Chiron), 4015 Wilson-Harrington (107P/wilson-Harrington), 7968 Elst-Pizarro (133P/Elst-Pizarro) in 60558 Eheklej (174P/Echeclus).'